תנ"ך - מקראות גדולות הכתר - שמואל ב פרק ג פסוק ג
תנ"ך - שמואל ב פרק ג פסוק ג - ומשנהו כלאב לאביגל לאביגיל אשת נבל הכרמלי והשלשי אבשלום בן־מעכה בת־תלמי מלך גשור:
וּמִשְׁנֵ֣הוּ כִלְאָ֔ב לַאֲבִיגִַ֕ל לַאֲבִיגַ֕יִל אֵ֖שֶׁת נָבָ֣ל הַֽכַּרְמְלִ֑י וְהַשְּׁלִשִׁי֙ אַבְשָׁל֣וֹם בֶּֽן־מַעֲכָ֔ה בַּת־תַּלְמַ֖י מֶ֥לֶךְ גְּשֽׁוּר: (ומשנהו כלאב אשת נבל הכרמלי והשלשי אבשלום בן מעכה בת תלמי מלך גשור )
וּמִשְׁנֵהוּ כִלְאָב לַאֲבִיגִַל לַאֲבִיגַיִל אֵשֶׁת נָבָל הַכַּרְמְלִי וְהַשְּׁלִשִׁי אַבְשָׁלוֹם בֶּן־מַעֲכָה בַּת־תַּלְמַי מֶלֶךְ גְּשׁוּר: (ומשנהו כלאב אשת נבל הכרמלי והשלשי אבשלום בן מעכה בת תלמי מלך גשור )
ומשנהו כלאב לאביגל לאביגיל אשת נבל הכרמלי והשלשי אבשלום בן־מעכה בת־תלמי מלך גשור: (ומשנהו כלאב אשת נבל הכרמלי והשלשי אבשלום בן מעכה בת תלמי מלך גשור )
וְתִניָנֵיהּ כִּלאָב לַאֲבִיגַיִל אִתַּת נָבָל דְּמִכַּרמְלָא וּתלִיתָאָה אַבשָׁלוֹם בַּר מַעֲכָה בַּת תַּלמַי מַלכָּא דִגשׁוּר :
והשלשי - ג' חסר (בלישנא): *שמ' יט , יא; ש"א יז , יג; ש"ב ג , ג. וכל דברי הימים דכותהון בר מן ז': דה"א ח , א; כג , יט; כד , ח , כג; כו , ב; כז , ה (פעמיים).
לאביגל - לאביגיל קרי; והשלשי - ג' חס' וכל דבר' הימ' דכות' ב' מ' ז'.
ומשנהו כלאב - ובמקום אחר הוא אומר "ומשנהו דניאל" (דה"א ג , א) , ולמה נקרא שמו כלאב? אמר רב יצחק (תנח' תולדות ו): שהיו ליצני הדור אומרים: מנבל היתה אביגיל מעוברת; נהפך קלסתרו ונדמה לאביו. ורבותינו אמרו (ראה ברכות ד , א) , שהיה מכלים פני מפיבושת בהלכה.
כלאב - ובספר דברי הימים "דניאל" (דה"א ג , א); שני שמות היו לו , וכמוהו רבים בכתוב. ויש בו דרש (תנח' תולדות ו): כי לפי שלקח דוד אביגיל אחר מות נבל , היו אומרים כי מעוברת היתה מנבל , וזה הבן שילדה אביגיל לדוד היה בנו שלנבל; לפיכך יצא קלסתר פניו כקלסתר פניו שלדוד להסיר החשד , לכך קראו כלאב - כלו אב , כלומר: בכל צורותיו דומה לאב. ודניאל היה שמו העיקרי שקראו דוד , כלומר: דנני אל מנבל. אבשלום בן מעכה - דרשו בו (תנח' תצא , א): לפי שהיה בן 'יפת תואר' שלקחה דוד במלחמה , לפיכך היה אבשלום סורר ומורה באביו; כי לכך נסמכה פרשת 'סורר ומורה' לפרשת 'יפת תואר' , לומר לך: כל הנושא אותה , יוצא ממנה בן סורר ומורה. ונכון הוא הדרש , כי מאחר שהיא שבוייה , הרי היא כמוכרחת לשוב לדת ישראל , ולבה לא נכון לשוב אל הדת; והנטע יוצא דמות השורש.
ומשנהו - אחור בזמן , כי יש בסדר ומדרגה. כלאב לאביגיל אשת נבל - נכון שנקרא כן דרך צחות , זכר לנבל שהיה "כלבי" (ש"א כה , ג).